**ראש הקואליציה** בכנסת (מכונה לעיתים בשגגה: **יו"ר**/**יושב-ראש** **הקואליציה**) היא הגוף המנהל את הקואליציה בכנסת, המורכב מיושבי ראש הסיעות השותפות לקואליציה.

תפקידי הנהלת הקואליציה
----------------------

תפקיד הנהלת הקואליציה הוא לדון ולהחליט בענייניה השוטפים של הקואליציה. הנהלת הקואליציה קובעת את עמדות הקואליציה בכנסת, בוועדות הכנסת ובמוסדותיה, קובעת את אופן הצבעתם של כל חברי סיעות הקואליציה במליאת הכנסת והוועדות, ומטילה עליהם משמעת קואליציונית, כל זאת בהתאם לעמדת הממשלה ועל דעת ראש הממשלה.

כמו כן, ההנהלה רשאית להתיר לחבר קואליציה לקדם הצעת חוק פרטית לדיון ולהצבעה. הנהלת הקואליציה אחראית להודיע לחבר הכנסת מהקואליציה על התנגדות הממשלה להצעת חוק פרטית שברצונו לקדם, על מנת שימשוך את הצעתו. במקרה בו לא נעתר חבר הכנסת לבקשת הנהלת הקואליציה, ההנהלה רשאית לפנות לסיעה אליה שייך חבר הכנסת בבקשה לנקוט באמצעים כנגד חבר הכנסת שהפר את המשמעת הקואליציונית.

תפקידים נוספים וקווים מנחים של הנהלת הקואליציה נקבעים בהסכמים הקואליציוניים עם כינון הממשלה.

ראש הקואליציה
-------------

תפקיד ראש הקואליציה הוא משרת אמון, שאינה מעוגנת בחוק. תפקידי ראש הקואליציה נקבעים לרוב בהסכמים הקואליציוניים, אך רובם לא משתנים מהסכם להסכם.

ראש הקואליציה הוא, לרוב, חבר מסיעתו של ראש הממשלה, וראש הנהלת הקואליציה. תפקידו הוא לקבוע את סדר יומה של ישיבת ההנהלה של הקואליציה, לנהל את ענייני הקואליציה והנהלתה, והוא מוסמך לפעול מטעמה ובשמה. ראש הקואליציה רשאי להתיר לחבר קואליציה או לסיעה שותפה בקואליציה חופש הצבעה, לסטות מדרך ההצבעה כפי שנקבעה בהנהלת הקואליציה, להימנע בהצבעה או להיעדר מהצבעה, וזאת לאחר התייעצות עם הנהלת הקואליציה. כן רשאי ראש הקואליציה לזמן ישיבת הנהלה מיוחדת שלא נקבעה מראש.

אם הדעות בהנהלה חלוקות ולא הושגה הכרעה בהצבעה, עמדתו של ראש הקואליציה היא המכריעה. כמו כן, ראש הקואליציה רשאי להגיש ליו"ר ועדת השרים לענייני חקיקה ערעור על עמדת הממשלה לגבי הצעת חוק פרטית, ולחייב את הוועדה לדון בשנית בעמדתה לגבי הצעת חוק.

הצבעה בהנהלת הקואליציה
----------------------

ישיבות הנהלת הקואליציה מתקיימות לפחות אחת לשבוע, ויכולות להיות מזומנות על ידי ראש הקואליציה במקרים מיוחדים.
כוחו של נציג סיעה בהצבעה המתקיימת בהנהלת הקואליציה שווה למספר חברי סיעתו. בחישוב התוצאות הסופיות מתייחסים לקול חבר בהנהלה כמספר חברי סיעתו בכנסת. במקרה שהדעות בהנהלה חלוקות ולא הושגה הכרעה בהצבעה, עמדתו של ראש הקואליציה היא המכריעה.

ראשי הקואליציה לדורותיהם
------------------------

**לא רשמיים**:

| שם | תמונה | מפלגה | כנסות |
| --- | --- | --- | --- |
| יעקב שמשון שפירא |  | מפא"י | הכנסת השנייה |
| עקיבא גוברין |  | הכנסת השנייה-החמישית |
| ישראל קרגמן |  | הכנסת החמישית |
| משה ברעם |  | העבודה, המערך | הכנסת השישית |
| משה ורטמן |  | המערך | הכנסת השמינית |
| חיים קורפו |  | הליכוד | הכנסת התשיעית |

**החל מהכנסת העשירית הפך תפקיד ראש הקואליציה לרשמי:**

| שם | תמונה | מפלגה | תחילת כהונה | סיום כהונה | כנסת |
| --- | --- | --- | --- | --- | --- |
| רוני מילוא (מ"מ) |  | הליכוד | 1981 | 1984 | הכנסת העשירית |
| אברהם יוסף שפירא |  | אגודת ישראל | 1981 | 1984 |
| רפאל אדרי |  | המערך | 1984 | 1986 | הכנסת האחת עשרה |
| חיים קופמן |  | הליכוד | 1986 | 1988 | הכנסת השתים עשרה |
| שרה דורון |  | 1988 | 1992 |
| אלי דיין |  | העבודה | 1992 | 1995 | הכנסת השלוש עשרה |
| רענן כהן |  | 1995 | 1996 |
| מיכאל איתן |  | הליכוד | 1996 | 1999 | הכנסת הארבע עשרה |
| אופיר פינס-פז |  | ישראל אחת, העבודה-מימד | 1999 | 2001 | הכנסת החמש עשרה |
| זאב בוים |  | הליכוד | 2001 | 2003 |
| גדעון סער |  | 2003 | 14 בינואר 2006 | הכנסת השש עשרה |
| אביגדור יצחקי |  | קדימה | 2006 | 2 במאי 2007 | הכנסת השבע עשרה |
| אלי אפללו |  | 2 במאי 2007 | 14 ביולי 2008 |
| יואל חסון |  | 14 ביולי 2008 (תחילה כמ"מ) | 2009 |
| זאב אלקין |  | הליכוד | 30 במרץ 2009 | 5 בפברואר 2013 | הכנסת השמונה עשרה |
| יריב לוין |  | 18 במרץ 2013 | 26 באוקטובר 2014 | הכנסת התשע עשרה |
| זאב אלקין |  | 26 באוקטובר 2014 | 31 במרץ 2015 |
| צחי הנגבי |  | 14 במאי 2015 | 16 במאי 2016 | הכנסת העשרים |
| דוד ביטן |  | 16 במאי 2016 | 20 בדצמבר 2017 |
| דודי אמסלם |  | 20 בדצמבר 2017 | 30 באפריל 2019 |
| מיקי זוהר |  | 17 במאי 2020 | 6 באפריל 2021 | הכנסת העשרים ושלוש |
| עידית סילמן |  | ימינה | 13 ביוני 2021 | 6 באפריל 2022 | הכנסת העשרים וארבע |
| בועז טופורובסקי |  | יש עתיד | 8 במאי 2022 | 15 בנובמבר 2022 |
| אופיר כץ |  | הליכוד | 29 בדצמבר 2022 | מכהן | הכנסת העשרים וחמש |

ראו גם
------

* יו"ר הכנסת
* ראש האופוזיציה
* מצליף

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **ראש הקואליציה** |

* ראש הקואליציה, לקסיקון הכנסת
* ראש הקואליציה, אתר הכנסת
* **חוק הכנסת**, ספר החוקים הפתוח, באתר ויקיטקסט

הערות שוליים
------------


1. ↑  החל מדצמבר 1963, עם מינויו של עקיבא גוברין לשר. ⁨י.קרגמן - יו"ר סיעת מפא"י ויו"ר הנהלת הקואליציה בכנסת, דבר, 4 בדצמבר 1963 - המשך

| יושבי ראש הקואליציה במדינת ישראל |
| --- |
| 

|  |
| --- |
| אברהם יוסף שפירא • רפאל אדרי • חיים קופמן • שרה דורון • אלי דיין • מיכאל איתן • אופיר פינס-פז • זאב בוים • גדעון סער • אביגדור יצחקי • אלי אפללו • יואל חסון • זאב אלקין • יריב לוין • צחי הנגבי • דוד ביטן • דודי אמסלם • מיקי זוהר • עידית סילמן • בועז טופורובסקי • אופיר כץ |

 |